Aika 12.2.2014 klo 9–12

Paikka Kokoustila 1

Jäsenet

Näätsaari Inkeri (puh.joht.) Turun kaupunginkirjasto

Hyövelä Pirjo Taivassalon kunnankirjasto

Hämäläinen Leena Maskun kunnankirjasto

Ikala-Suomalainen Sirpa Vehmaan kunnankirjasto

Inkinen Päivi Sauvon kunnankirjasto

Kettula Päivi Liedon kunnankirjasto

Kulmala Viktoria Mynämäen kunnankirjasto

Kuronen Milla Kustavin kunnankirjasto

Mutka Marja-Liisa Laitilan kaupunginkirjasto

Pohjola Kari (varapuh.joht.) Paimion kaupunginkirjasto

Salo Tiina Raision kaupunginkirjasto

Tuomi Tarja Naantalin kaupunginkirjasto

Viik Tiina Uudenkaupungin kaupunginkirjasto

Ylioja Eila Nousiaisten kunnankirjasto

Ylitalo Jan-Erik Ruskon kunnankirjasto

Muut osallistujat Maunu Ulla-Maija, esittelijä Turun kaupunginkirjasto Valikainen Kaija, siht. Turun kaupunginkirjasto

 Hypén Kaisa (asiat 4-5) Turun kaupunginkirjasto

Pyykkö Aki (asia 4) Turun kaupunginkirjasto

 Sandell Susanna (asia 3) Turun kaupunginkirjasto

Poissa Kraappa Armi-Tuulikki Pyhärannan kunnankirjasto

Nurminoro, Ritva Kaarinan kaupunginkirjasto

**Asialista**

1. Kokouksen avaus ja päätösvaltaisuus

Ehdotus Todetaan kokouksen päätösvaltaisuus.

 Päätös Todettiin kokous päätösvaltaiseksi.

1. Edellisen kokouksen pöytäkirja

Ehdotus Hyväksytään edellisen kokouksen pöytäkirja.

Päätös Hyväksyttiin edellisen kokouksen pöytäkirja.

1. Päätös verkkokirjastosta / Katsaus verkkokirjaston tilanteeseen

Vaski-kirjastoilla on voimassa oleva verkkokirjastosopimus Axiell Finland Oy:n kanssa vuoden 2014 loppuun. Jotta kirjastopalveluja voidaan tarjota internetissä myös vuoden 2014 jälkeen, on joko hankittava kaupallinen verkkokirjasto-ohjelmisto tai liityttävä Kansalliskirjaston ylläpitämään Finna-palveluun, johon on itse rakennettava julkaisujärjestelmä.

Molempien vaihtoehtojen valmistelu ja toteuttaminen vaatii aikaa. Kaupallinen ohjelmisto kilpailutettava ja Finna-ratkaisu edellyttää julkaisujärjestelmän rakentamista. Tästä syystä ratkaisu näiden kahden vaihtoehdon välillä on tehtävä jo nyt.

Valmisohjelmistosta on maksettava lisenssi- ja ylläpitomaksut, Finna-palvelun maksaa opetus- ja kulttuuriministeriö. Julkaisujärjestelmän rakentamiseen on käytettävissä projektirahoitusta, mutta sen ylläpitokustannukset on maksettava itse. Molemmissa vaihtoehdoissa ylläpito edellyttää myös omaa työpanosta, jonka kustannuksista Vaski-kirjastot vastaavat yhdessä.

Finna-palvelun yhteyteen rakennettava julkaisujärjestelmä on tarkoitus toteuttaa avoimen lähdekoodin ohjelmistolla. Turun kaupunki on uudistamassa verkkopalvelujaan ja toteutus tehdään Drupal-alustalle. Vaski-kirjastojen julkaisujärjestelmä syytä toteuttaa yhteistyössä Turun kaupungin hankkeen kanssa.

Finna-hakupalvelu on mahdollista liittää myös kaupallisiin verkkokirjasto-ohjelmistoihin.

Kokoukseen mennessä valmistuu tarkempi vertailuaineisto valittavista vaihtoehdoista.

Liite: Vaihtoehtojen vertailu

Ehdotus Johtoryhmä päättää kumpi verkkokirjastovaihtoehto toteutetaan.

Päätös Selvitetään Kansalliskirjastolta, mikä toteutusaikataulu on niillä ominaisuuksilla, joita Finnassa ei vielä ole. Määritellään Vaskikirjastojen tarpeet verkkokirjastolle ja selvitetään, mitä valmiita verkkokirjastoon saatavia palveluja on tällä hetkellä saatavilla (esim. Okariino). Anotaan palkkauslupia selvitystyötä varten.

Pidetään ylimääräinen johtoryhmän kokous tiistaina 18.3. klo 9.00 Turun pääkirjaston Studiossa.

Tämä pykälä tarkastettiin kokouksessa.

1. Vaski-kirjastojen e-aineistosuunnitelma

Vaskin yhteiset e-aineistoihin ja niiden hankintaan liittyvät toimintakäytännöt vuosille 2013–2014 vahvistettiin Vaski-kirjastojen johtoryhmässä 11.3.2013 kokouksessa. Tämän jälkeen Vaski-kirjastojen johtoryhmä päätti kokouksessaan 26.11.2013, että Vaski ilmoittautuu pilotiksi Nextmedian e-reading – hankkeeseen. Hankkeen rahoitus ratkeaa kevään aikana.

Työvaliokunnan kokouksessa 31.1.2014 käytiin lähetekeskustelu e-aineistosuunnitelman pohjaksi ja sovittiin, että esitys tuodaan johtoryhmään 12.2.2014. Kokoelmatyöryhmälle annettiin evästykseksi, että FinELib-tietokantojen käytön määrää seurataan tiiviisti ja palataan niiden osalta asiaan, kun sopimukset ovat katkolla. Lisäksi pyydettiin kokoelmatyöryhmää linjaamaan, mitkä ovat Vaski-kirjastojen tavoitteet e-aineistojen osalta.

Käytiin myös keskustelua paikallisesti tuotettujen aineistojen digitoinnista ja kirjastosta mahdollisena paikallisten toimijoiden kumppanina ja välityskanavana.

Liite: E-aineistosuunnitelma

Ehdotus Päätetään e-aineistosuunnitelmasta.

Päätös Kiinnitettiin huomiota käytön seurantaan kvartaaleittain, yhteiseen markkinointiin ja henkilökunnan osaamiseen. Jatketaan asiasta keskustelua siinä vaiheessa, kun kotimaisia aineistoja on enemmän.

1. Tietokannan virheiden korjaus – raportti työn etenemisestä

Vuoden 2013 aikana Vaski-tietokannassa on korjattu konversioiden seurauksena syntyneitä virheitä. Raportti etenemisestä on liitteenä. Suurin osa korjauksista on ollut tuplatietueiden yhdistämistä.

Kuvailutyöryhmä ehdottaa, että tuplatietueiden yhdistämistä jatketaan seuraavasti:

* Tehdään loppuun keskeneräiset vuodet 1934–1972 ilmestyneiden kirjojen tietueista
* Jatketaan musiikin CD-levytietueiden yhdistämistä
* Jatketaan kirjatietueiden yhdistämistä vuosista 1900-1933. Tämän jälkeen yhdistetään tietueita vuodesta 1973 eteenpäin. Vuodesta 1973 eteenpäin kirjatietueiden yhdistelyssä käytetään apuna tietokantadumpista saatuja listauksia keskenään saman ISBN-numeron sisältävistä tietueista. Tämän uudemman aineiston läpikäynti vaatii uudenlaista ohjeistusta. Kuvailuryhmä ehdottaakin työn aloittamista vanhemmista tietueista, jotta korjauksia päästään jatkamaan heti.

Samalla ehdotetaan, että työhön osallistuvat samat kirjastot, jotka osallistuivat tietueiden yhdistämiseen vuonna 2013.

Liite: Virheiden korjaustilanne tammikuussa 2014

Ehdotus Sovitaan tietokannan virheiden korjauksen jatkosuunnitelma.

Päätös Päätettiin palata asiaan seuraavassa kokouksessa. Mietitään käsittelyjärjestystä ja uudemman aineiston käsittelyä ensisijaisesti. Selvitetään tietokantadumpin hankintaa ja ohjeistuksen tekoa.

1. Työryhmien kustannustenjako vuodelle 2014

Vaskin työryhmien määrä ja kokoonpano hyväksyttiin johtoryhmässä 10.12.2013. Vaskissa jatkavat seuraavat työryhmät:

* Järjestelmän pääkäyttäjät
* Kokoelmaryhmä
* Kuvailuryhmä
* Logistiikan koordinointi (yksi henkilö)
* Viestintä ja verkkoviestintä

Lisäksi lasten ja nuorten ryhmä muuttuu maakunnalliseksi ja sen vetäjän palkkio maksetaan maakuntakirjastotoimintaan saadusta avustuksesta. Tämän ryhmän muiden jäsenten palkkioita ei jyvitetä kuntien kesken.

Kustannustenjaon pohjana on käytetty Turun kaupunginkirjaston palkkoja. Eri ammattiryhmät on laskettu sillä prosenttiosuudella kuin heitä ryhmissä on. Tästä sosiaalikulut lisättynä on saatu keskiarvopalkka, jolla kustannukset on laskettu.

Kuntien maksuosuus on saatu, kun niiden todellista osuutta on verrattu asukaslukujen mukaan laskettuun prosenttiosuuteen. Tämän perusteella kunnat joko saavat tuloja, jos ovat voineet panostaa yhteisiin työryhmiin laskennallista osuuttaan suuremman määrän tai vastaavasti maksavat, jos niiden todellinen työpanos on pienempi kuin laskennallinen osuus.

Liite: Kuntien maksuosuudet

Ehdotus Hyväksytään maksuosuudet esityksen mukaan

Päätös Hyväksyttiin maksuosuudet esityksen mukaan.

1. Toimintasuunnitelma ja vuosikello vuodelle 2014

Vaski-kirjastojen johtoryhmä päätti kokouksessaan 26.11.2013, että vuoden painopisteet arvioituine kustannuksineen ovat seuraavat:

* Kirjastojärjestelmän ylläpito ja siihen tehtävät parannukset
* Kuljetukset. Niiden kilpailuttaminen ja maakunnallisen kuljetusselvityksen tekeminen
* Verkkokirjaston uudistaminen
* E-aineistojen tarjonnan lisääminen ja monipuolistaminen
* Kirjamessuille osallistuminen yhdessä maakunnan muiden kirjastojen kanssa
* Vaskin työryhmien toiminnan jatkaminen sovituin osin
* Käyttäjien ja kokoelmien kohtaaminen – hankkeen jatkaminen
* Asiakkaan kirjasto- ja Lisää älyä –hankkeiden loppuunsaattaminen

Liite: Vuosikello vuodelle 2014

Ehdotus Hyväksytään toimintasuunnitelma ja vuosikello vuodelle 2014.

Päätös Sovittiin, että asian käsittely siirretään seuraavaan kokoukseen.

1. Vuoden 2013 toiminnan ja talouden toteutuminen

Vaski-johtoryhmä asetti seuraavat painopisteet vuodelle 2013:

* Overdriven käyttöönotto
* Asiakaspalvelun metodit ja uudet toimintamallit
* Käyttäjien ja kokoelmien kohtaaminen – projektin käynnistys (Lisää älyä – projektin osaprojekti)
* Äly- ja mobiili-innovaatioiden kehittäminen
* Verkkokirjaston palvelujen monipuolistaminen
* Kokoelmaprojektin päättymisen jälkeen yhteisen kokoelmatyön syventäminen ja laajentaminen soveltuvin osin koko maakuntaan

Yhteistyössä maakunnan muiden kirjastojen kanssa työstettiin yhteistoimintamuotoja, jotka voidaan ulottaa koko maakuntaan (lasten ja nuorten työryhmä, logistiikka, kirjamessut).

Painopisteistä toteutuivat kokonaisuudessaan Overdriven käyttöönotto ja Käyttäjien ja kokoelmien kohtaaminen – osaprojektin käynnistys. Projektissa selvitettiin kirjastojen vaikutusalueet, näiden alueiden väestörakenteet sekä kirjastojen kokoelmien suhde käyttäjien ikärakenteeseen ja kiinnostuksen kohteisiin. Samoin tutkittiin aineistojen liikkumista Vaskin sisällä. Projektin tuloksista järjestettiin kaksi työpajaa.

Äly- ja mobiili-innovaatioihin tarkoitettuun projektiin, Lisää älyä ja toiminnallisuutta palveluihin, sekä asiakaslähtöisten palvelujen kehittämiseen tarkoitettuun projektiin, Asiakkaan kirjasto, haettiin jatkoaikaa vuoden 2014 loppuun

Vuoden aikana päivitettiin Vaski-kirjastojen yhteisjärjestelmäsopimus yhteistoimintasopimukseksi. Sopimus hyväksyttiin Vaski-kirjastojen johtoryhmässä 10.12.2013 ja jokainen kirjasto on vienyt sen omassa kunnassaan hyväksyttäväksi kunnan käytäntöjen mukaan.

Lokakuussa osallistuttiin toisen kerran Turun kirjamessuille Vaskin omalla osastolla. Kirjamessujen yhteydessä järjestettiin seminaari ”Pelataanko vai pelätäänkö”. Vaski-osaston pääteemat kirjamessuilla olivat Somero, Yhdysvallat sekä pelit ja pelaaminen.

Tarkempi katsaus vuoden 2013 toimintaan on liitteenä olevassa Vaskin vuosikellossa.

Vaski-kirjastojen yhteiset menot vuonna 2013:

|  |  |
| --- | --- |
| **Tuote** | **€** |
| Aurora-kustannukset | 46.506 |
| Ellibsin e-kirjat |  4.548 |
| Tekstiviestipalvelu |  6.621 |
| Kirjamessut |  8.037 |
| Epress |  16.119 |
| Esiintymispalkkiot |  565 |
| Kirjastokortit |  5.127 |
| Naxos |  1.750 |
| Overdrive |  7.709 |
| Joulujuhla |  575 |
| Vaski-tuotteet |  1.508 |
| **Yhteensä** | **99.065** |

Yhteisten menojen lisäksi kukin kirjasto vastasi itsenäisesti kirjastojärjestelmäkustannuksistaan Axiellille. Vuoden aikana pyrittiin siirtämään muitakin menoja suoraan kunnilta laskutettaviksi siinä määrin kuin se oli mahdollista. Vaski-kirjastojen yhteisistä työryhmistä tuli kunnille joko menoja tai tuloja etukäteen sovitun kustannusjaon pohjalta.

Tuloina kirjastot saivat korvauksen kuljetuksessa rikkoutuneista niteistä. Turku maksoi muille Vaski-kirjastoille korvauksen lähetyistä kaukolainoista ilmoitetun lukumäärän mukaan.

Liitteet: Vaski-kirjastojen vuosikello vuodelta 2013

Ehdotus Hyväksytään vuoden 2013 toiminnan ja talouden toteutuminen

Päätös Sovittiin, että asian käsittely siirretään seuraavaan kokoukseen.

**MUUT ASIAT**

1. Lukuviikko

Valtakunnallista lukuviikkoa vietetään tänä vuonna 7.-13.4. Lukuviikon teemana on ”Kohtaamispaikkana kirja”.

14.2. pitää ilmoittaa Lukuviikon tapahtumat Lukukeskuksen verkkosivuilla.
Lukukeskuksesta on kysytty Turun kaupunginkirjastoa mukaan ”Kirjalliset naamiaiset” – tempauspäivään 7.4. Päivän ajatuksena on, että henkilökunta pukeutuu kirjalliseksi lempihahmokseen. Turun kaupunginkirjasto osallistuu tapahtumaan. Verkkokirjastossa julkaistaan päivittäin koko viikon ajan yksi kirjallinen hahmo. Verkkoviestinnän ryhmä ideoi lisäksi lukuviikkoon verkossa järjestettävää kilpailua.

Viestinnän ja verkkoviestinnän ryhmä ehdottavat toteutusta esityksen mukaan. Kaikki mukana olevat kirjastot ilmoittavat tapahtumansa itsenäisesti Lukukeskuksen sivuilla ja Vaski-viestinnän sähköpostiin *vaskiviestinta@googlegroups.com**.* Tapahtumista tehdään koosteuutinen Vaski-verkkokirjastoon.

Ehdotus Hyväksytään viestinnän ja verkkoviestinnän esitys lukuviikon ohjelmaksi.

Päätös Sovittiin, että asian käsittely siirretään seuraavaan kokoukseen.

**TIEDOTUSASIAT JA KATSAUKSIA**

**KOKOUKSEN PÄÄTTÄMINEN**

1. Seuraava kokous

Vaski-johtoryhmän seuraavat kokoukset

* tiistaina 18.3. klo 13-16 Turun pääkirjaston Studiossa.
* maanantaina 28.4. klo 13–16 Turun pääkirjaston Studiossa.
1. Kokouksen päättäminen

Puheenjohtaja päätti kokouksen klo 12.00